Ambasadat amerikane masin ndotjen e ajrit
Ndotja e ajrit ka qënë shkaktare e 3.7 milionë vdekjeve në shkallë botërore gjatë vitit 2012 sipas Organizatës Botërore të Shëndetësisë
Sa e rëndë është ndotja e ajrit në qytetin tuaj? Ambasada amerikane së shpejti mund të ketë përgjigjen. Departamenti i Shtetit po planifikon të instalojë matës të cilësisë së ajrit në misionet diplomatike dhe të publikojë të dhënat e mbledhura. Synimi është t’u ofrohet informacion punonjësve të qeverisë amerikane jashtë vendit, si dhe për të ndihmuar popullsitë lokale për të marrë masa të i shërbejnë shëndetit. Sipas zyrtarëve, matja e ndotjes së ajrit mund t’i frymëzojë njerëzit për të bërë ndryshime. Ambasadat në Indi, Vietnam dhe Mongoli do të jenë të parat në matjen dhe publikimin e të dhënave për cilësinë e ajrit në bazë të programit të ri. Shefja e Agjencisë amerikane për Mbrojtjen e Mjedisit, Gina McCarthy e bëri njoftimin gjatë një ceremonie të mërkurën. Ky informacion mungon në pjesën dërrmuese të botës, thotë profesori i inxhinierisë mjedisore Joshua Apte me Universitetin e Teksasit në Austin. Ai nuk është i përfshirë në këtë projekt. Por duke u hedhur një vështrim të dhënave mbi cilësinë e ajrit në një zonë, ai shprehet. Ai thotë se vetëm disa qytete në të gjithë Afrikën kanë aparatura matëse. Në ceremoninë e zhvilluar në Uashington, Sekretari i Shtetit John Kerry theksoi se informacioni për cilësinë e ajrit mund të jetë shumë i rëndësishëm. Ai tha se ambasada ameriakane në Pekin filloi publikimin e të dhënave mbi cilësinë e ajrit disa vite më parë. Rezultatet treguan se sa shpesh ajri ishte i dëmshëm për frymëmarrjen. Zyrtarët kinezë shprehën revoltim. Por zoti Kerry tha se njoftimet e bëra publike kanë çuar në një qasje të re. Gina McCarthy e Agjencisë për Mbrojtjen e Mjedisit theksoi se pak kohë më parë, ndotja e ajrit sundonte në disa qytete amerikane dhe se vendi ende përballet me këtë problem. Por ajo shtoi se Shtetet e Bashkuara do të ofrojnë përvojën e tyre për të ndihmuar qytetet të pastrojnë ajrin. Ndotja e ajrit ishte shkaktare e 3.7 milionë vdekjeve në shkallë botërore gjatë vitit 2012 sipas Organizatës Botërore të Shëndetësisë.